text: "El matí de Catalunya Ràdio" entrevista Marcel Mauri, vicepresident d'Òmnium, i Elisenda Paluzie, presidenta de l'ANC
  10/09/2019 - 14.26
  Dimecres, 11 de setembre, a les 8.30, "El matí de Catalunya Ràdio", amb Mònica Terribas, entrevistarà Marcel Mauri, vicepresident d'Òmnium Cultural, i Elisenda Paluzie, presidenta de l'Assemblea Nacional de Catalunya (ACN).
  Les entrevistes seran telefòniques
  Es faran connexions amb els corresponsals de Catalunya Ràdio per saber com es preveu la Diada arreu del territori.
  A les 08.45, la tertúlia, amb Jordi Muñoz, professor de Ciència Política i Dret Públic de la UAB; Sara González, periodista de Política del Nació Digital; Andreu Pujol-Mas, historiador; Manuel Milián Mestre, periodista i assessor d'empreses, i Jordi Barbeta, periodista.
  Es faran connexions amb Dani Gómez i Jordi Corbalan des del monument a Rafael Casanova.
  11S cultural: Mireia Vives i Borja Penalba presenten el disc "Cançons de fer camí"
  A les 11.05, "El racó de pensar", amb David Fernàndez, que reflexionarà sobre tres 11 de Setembre històrics: el català, el xilè i el novaiorquès. La secció inclou l'entrevista i l'actuació de Mireia Vives i Borja Penalba, que interpretaran dues cançons del seu nou disc, "Cançons de fer camí".
  El programa acabarà amb l'entrevista telefònica a Guillem Solé, cantant de Búhos, un dels grups que actuaran al vespre a la Festa per la Llibertat 2019, al passeig de Lluís Companys de Barcelona.